ET Euroopa Liidu Teataja C 267/36

Prantsusmaa valitsuse teatis seoses Euroopa Parlamendi ja nõukogu direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

(Teatis vedelate või gaasiliste süsivesinike uurimiseks ainuõigusega tegevusloa ehk nn Nogent-sur-Seine'i loa taotlemise kohta)

(EMPs kohaldatav tekst)

(2007/C 267/12)

21. mail 2007 esitas äriühing Toreador Energy France S C S, registrijärgse aadressiga 9, rue de Scribe, F-Pariis 75009, taotluse nelja-aastase ainuõigusliku tegevusloa ehk nn Nogent-sur-Seine'i loa saamiseks, et uurida vedelaid ja gaasilisi süsivesinikke Aube'i, Marne'i ja Seine-et-Marne'i departemangus asuval ligikaudu 398 ruutkilomeetri suurusel alal.

Selle taotlusega on kaetud osa alast, millele 28. veebruaril 2007 esitas äriühing Renouveau Energie Ressources, registrijärgse aadressiga 16, rue de Vivienne, F-Pariis 75002, taotluse tegevusloa ehk nn La Folie de Paris' loa saamiseks, et uurida vedelaid ja gaasilisi süsivesinikke Seine-et-Marne'i, Marne'i ja Aube'i departemangus asuval ligikaudu 962 ruutkilomeetri suurusel alal.

Käesolevas teatises käsitletakse ala, mis asub väljaspool nimetatud ühist ala. Eelnimetatud väljaspool asuva ala piirjooned on määratud meridiaani- ja laiuskraadikaartega, mis ühendavad järjest järgmiste geograafiliste koordinaatidega määratud punkte, kusjuures algmeridiaaniks on Pariisi meridiaan.

Punktid Pikkuskraad Laiuskraad A 1,10 kraadi idapikkust 53,90 kraadi põhjalaiust B 1,30 kraadi idapikkust 53,90 kraadi põhjalaiust C 1,30 kraadi idapikkust 53,80 kraadi põhjalaiust D 1,10 kraadi idapikkust 53,80 kraadi põhjalaiust

Taotluste esitamine

Algse taotluse ja konkureerivate taotluste esitajad peavad täitma tingimusi, mis on määratletud kaevandamise ja maa-aluse ladustamise õigust käsitleva 2. juuni 2006. aasta ministri määruse nr 2006-648 artiklites 4 ja 5 (Prantsuse Vabariigi Teataja, 3.6.2006).

Huvitatud ettevõtjad võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtlikult esitatud „Teatises süsivesinike kaevandamisõiguse saamise kohta Prantsusmaal” (avaldatud Euroopa Ühenduste Teatajas C 374, 30.12.1994, lk 11) ja kinnitatud ministri määrusega nr 2006-648 kaevandamise ja maa-aluse ladustamise õiguse kohta. Konkureerivad taotlused edastatakse kaevandamisküsimustega tegelevale ministrile allpool osutatud aadressil.

Loa andmise kriteeriumid ja tähtaeg

Otsused esialgse taotluse ja konkureerivate taotluste kohta vastavalt eespool nimetatud ministri määruse artiklis 6 määratletud kaevandamisloa andmise kriteeriumidele võetakse vastu kahe aasta jooksul alates kuupäevast, mil Prantsusmaa asutused said kätte Folie de Paris' loa taotluse, seega hiljemalt 2. märtsiks 2009.

Tingimused ja nõuded kaevandamise teostamise ja peatamise kohta

Taotlejatel palutakse lähtuda kaevandamisseaduse (code minier) artiklist 79 ja artikli 79 lõikest 1 ning 2. juuni 2006. aasta ministri määrusest nr 2006-649, milles käsitletakse kaevandamistegevust, maa-alust ladustamist ning kaevandus- ja ladustamiskontrolli (Prantsuse Vabariigi Teataja, 3.6.2006).

Täiendavat teavet selle kohta võib saada ökoloogia-, arendus- ja säästva arengu ministeeriumist (energia- ja tooraineosakond, energia- ja mineraalressursside talitus, kaevandamise reguleerimise büroo), (ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière)), aadress: 61, boulevard Vincent-Auriol, Télédoc 133, F-75703 Paris Cedex 13 [telefon: (33) 144 97 23 02 või (33) 153 94 14 72, faks: (33) 144 97 05 70].

Eespool nimetatud õigusaktide sätetega saab tutvuda veebilehel:

http://www.legifrance.gouv.fr

(1) EÜT L 164, 30.6.1994